Diari Oficial de la Generalitat Valenciana


Sumari del DOGV 3539, del 15-07-1999 (1999/6271)

Informació pública de la notificació de la resolució del recurs ordinari amb el número de referència interna R-436/1997.
------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6271


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la notificació de la resolució del recurs ordinari amb el número de referència interna R-436/1997. [1999/S6271]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar a la senyora Ángeles Montalbán Moreno, carrer del Pintor Manuel Baeza, 1, 4-A, 03443 Alacant, la resolució del recurs ordinari amb el número de referència interna R-436/1997.
  
Assumpte: recurs ordinari formulat per la senyora M.ª Ángeles Montalbán Moreno contra la resolució del Servei Territorial d'Arquitectura i Habitatge d'Alacant, de data 24 d'abril de 1997.
  
«Resolució
  
Examinat el recurs ordinari formulat per la senyora M.ª Ángeles Montalbán Moreno en la sol·licitud de visat de contracte i ajudes econòmiques directes per a l'adquisició protegida d'un habitatge a preu taxat de l'expedient número 03/1T/1772/94/014.
  
Antecedents de fet
  
Primer
  
La interessada, adquirent d'un habitatge a preu taxat mitjançant escriptura de compravenda de data 3 de juny de 1994, presentà en el Servei Territorial d'Arquitectura i Habitatge d'Alacant la sol·licitud de visat de contracte i d'ajudes econòmiques directes el dia 28 de juliol de 1994.
  
Segon
  
A la vista de la documentació aportada i segons allò que s'ha establit en el Reial Decret 2.190/95, de 28 de desembre, el Servei Territorial resol visar l'escriptura precitada i, si és procedent, concedir una subsidiació del tipus d'interés del préstec qualificat al 7,50%. Així mateix, li comunica, a títol merament informatiu, les subvencions que li podrien correspondre en aquest moment, segons les condicions que acredita i d'acord amb la normativa vigent.
  
Tercer
  
En data 10 de març de 1997, la interessada aporta l'escrit on es fa constar que la sol·licitud no s'ha acollit a cap classe de préstec qualificat, i que renuncia en el seu escrit al finançament qualificat.
  
Quart
  
A la vista de la documentació aportada i segons allò que s'ha establit en la disposició transitòria cinquena del Decret 113/1995, de 5 de juny, del Govern Valencià, el Servei Territorial dicta resolució per la qual es deneguen les ajudes a fons perdut de la Generalitat Valenciana, que, si és procedent, li pogueren haver correspost, per incompliment de les condicions exigides en la referida disposició transitòria.
  
Cinquena
  
Contra la citada resolució, la interessada interposa recurs ordinari en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució del present recurs ordinari, tant per allò que s'ha disposat en els articles 114 i 116 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJAP i de PAC), com per allò que s'ha establit en el Decret 32/1998, de 31 de març, del Govern Valencià (DOGV número 3.218, de 6 d'abril).
  
Segon
  
Allò que s'ha disposat en els articles 107, 110, 114, 115, 116 i 117, de la Llei de Règim Jurídic de les Administracions Públiques i del Procediment Administratiu Comú, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del d'aquell moment Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del pla d'habitatge 1992-1995, amb referència a la data límit de 16 d'octubre de 1995, fa que la Generalitat Valenciana, una vegada sobrepassats els objectius d'aquest i esgotats els recursos que li havien sigut assignats, adopte les seues pròpies mesures en relació amb el citat tancament, la qual cosa estableix en compliment de la meritada norma ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament del citat pla d'habitatge 1992-1995.
  
Quart
  
De conformitat amb allò que s'ha establit en l'article segon apartat 2 de l'Ordre de 10 d'octubre de 1995 precitada, les sol·licituds d'habitatges a preu taxats pendents de concessió a 16 d'octubre de 1995 no podran optar al finançament qualificat del pla d'habitatge 1992-1995.
  
Cinqué
  
Així mateix, segons allò que s'ha assenyalat en la disposició transitòria cinquena del Decret 113/1996, de 5 de juny, del Govern Valencià, sobre actuacions protegibles en matèria d'habitatge per al període 1996-1999: «Les adquisicions d'habitatges a preu taxat sol·licitats anteriorment al 16 d'octubre de 1995 i visats posteriorment a aquesta data, podran accedir a les ajudes previstes en el present decret, sempre que les actuacions complisquen les condicions establides en el Decret 55/1992, de 30 de març, i el Reial Decret 1.932/1991, de 20 de desembre, i acrediten la disposició del préstec qualificat...»
  
Sisé
  
En el cas que estem tractant, examinada la documentació que es troba en l'expedient, es comprova que:
  
1. Que el dret per a la sol·licitant a percebre les ajudes interessades i correlativament l'obligació de l'administració de fer-les efectives no naix amb la presentació de la sol·licitud, sinó en el moment en què es dicta la resolució de concessió d'aquestes.
  
2. Que en la data límit del 16 d'octubre de 1995, és a dir, una vegada finalitzat el pla d'habitatge 1992-1995, l'expedient de referència es trobava en tramitació, i no s'havia completat, per part de l'adquirent, la documentació que necessàriament havia de presentar amb l'escrit de la sol·licitud del visat i les ajudes econòmiques interessades.
  
3. Que la mencionada disposició transitòria cinquena faculta la possibilitat d'acollir-se al pla d'habitatge 1996-1999 els adquirents d'habitatges a preu taxat que sol·licitaren les ajudes interessades abans del 16 d'octubre de 1995, i que obtingueren visat del contracte/escriptura de compravenda aportada posteriorment a la dita data, sempre que acrediten la disposició del préstec qualificat i es complisquen els requisits establits en el pla 1992-1995.
  
4. Que consta en l'expedient la manifestació expressa de la sol·licitant, que indica que l'habitatge es pagà al comptat, per la qual cosa no es compleixen les condicions de la referida disposició transitòria cinquena.
  
En conseqüència, a la vista d'allò que s'ha actuat, i no es desvirtua allò que s'ha adduït per la recurrent el contingut de la resolució impugnada, procedeix confirmar aquesta.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat per la senyora M.ª Ángeles Montalbán Moreno contra la Resolució del Servei Territorial d'Arquitectura i Habitatge d'Alacant, de data 24 d'abril de 1997, que queda confirmada.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això de conformitat amb allò que s'ha previst en els articles 57.2.f (en relació amb la disposició addicional onzena de la LRJAP i PAC) i 58 de la Llei Reguladora de la Jurisdicció Contenciosa Administrativa de 27 de desembre de 1956; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjuí que es puga exercitar qualsevol altre recurs que s'estime oportú.